"20 Dikgang Moeteledipele wa EFF Julius Malema o latlhetse la motlapitsong mo ntlheng ya ga mokaedi wa bosetshaba ba bosekisi ba setshaba NDPP yo montshwa yo o sa tswang go thapiwa, Advocate Shamila Batohi. A re lekoko la gagwe ga le tsheepe Batohi ka ntlha ya go nna gaufi thata le tona ya ditlamo tsa puso Pravin Gordhan.Baagi bangwe kwa motseng wa Dinokana gaufi le Zeerust mono North West ba ikuela mo bothating gore bo teleele tsela ya N4 e e golaganyang Botswana le Afrika Borwa ka motlhami wa black consciousness movement, Onkgopotse Abram Tiro. Baagi ba nganga ka gore se e tla nna go tlotla seabe seo Tiro a ntseng naso mo kgaratlhong ya kgololosego ya naga."